CELEX: 52007PC0069
Language: mt
Date: 2007-02-23
Title: Proposta għal regolament tal-Parlament Ewropew u tal-Kunsill dwar iċ-ċensimenti tal-popolazzjoni u d-djar

Avviż Legali Importanti

|

52007PC0069

Proposta għal regolament tal-Parlament ewropew u tal-Kunsill dwar iċ-ċensimenti tal-popolazzjoni u d-djar  /* KUMM/2007/0069 finali - COD 2007/0032 */  

	[pic] | KUMMISSJONI TAL-KOMUNITAJIET EWROPEJ |Brussel 23.2.2007KUMM(2007) 69 finali2007/0032 (COD)Proposta għalREGOLAMENT TAL-PARLAMENT EWROPEW U TAL-KUNSILLdwar iċ-ċensimenti tal-popolazzjoni u d-djar(preżentata mill-Kummissjoni)MEMORANDUM TA' SPJEGAZZJONIKUNTEST TAL-PROPOSTA110 | Ir-raġunijiet u l-għanijiet tal-proposta Istituzzjonijiet internazzjonali, Ewropej u nazzjonali jeħtieġu li jkollhom tagħrif affidabbli biżżejjed dwar il-popolazzjoni u d-djar fl-Unjoni Ewropea. Fi kważi kull qasam politiku li hija attiva fih l-UE, sew jekk hux ekonomiku, soċjali jew ambjentali, hija meħtieġa data ta' kwalità għolja dwar il-popolazzjoni sabiex jiġu mfassla għanijiet operattivi u sabiex jiġi vvalutat il-progress. Data dwar iċ-ċensiment tagħmilha possibbli li jsiru paraguni validi bejn l-Istati Membri ta' l-UE. Id-data tista' tintuża direttament (eż. Kemm huma dawk affettwati minn ċertu problema/miżura?) jew bħala denominatur minn ras għal ras biex tinkiseb il-komparabbilità. Barra minn hekk, data dwar iċ-ċensiment li hija komparabbli fil-livell Ewropew hija s-sinsla ta' stimi annwali dwar il-popolazzjoni, ta’ stħarriġ bit-teħid ta' kampjuni, u ta’ analiżi reġjonali. Fl-aħħarnett, din il-proposta għal regolament tal-Parlament Ewropew u tal-Kunsill tistabbilixxi l-bażi għall-ġbir ta’ data dwar id-djar li hija komparabbli fil-livell Ewropew. 1) Id-data li għandha tiġi pprovduta kull għaxar snin fuq il-bażi ta’ din il-proposta hija mistennija tkopri firxa addattata ta’ fatturi varjabbli. L-għan prinċipali huwa li tingħata stampa dettaljata biżżejjed ta’ l-istruttura u l-karatteristiċi tal-popolazzjoni li tippermetti l-analiżi fil-fond meħtieġa għall-ippjanar, l-amministrazzjoni u s-superviżjoni f'bosta oqsma ta' politika. Politika ta’ din ix-xorta għandha komponent Ewropew, u l-istituzzjonijiet ta’ l-Unjoni Ewropea kif ukoll l-Istati Membri jitolbu paraguni affidabbli fil-kuntest Ewropew. 2) Id-data pprovduta skond din il-proposta tgħin sabiex iżżomm kwalità għolja ta' stimi annwali dwar il-popolazzjoni. L-istimi annwali dwar il-popolazzjoni normalment huma bbażati jew fuq reġistri jew fuq l-għadd demografiku li huma aġġornati fuq il-bażi ta’ atti amministrattivi. Huwa ferm rikonoxxut li dawn jeħtieġu verifiki/aġġustamenti perjodiċi u bbażati fuq iċ-ċensiment għal żbalji statistiċi u tekniċi. L-intervall bejn żewġ verifiki/aġġustamenti bbażati fuq iċ-ċensiment ta’ stimi annwali dwar il-popolazzjoni ma għandux ikun itwal minn għaxar snin. Il-proċess ta’ ġbir ta’ data skond din il-proposta għandha tkun ta’ effett pożittiv fuq l-istima annwali tal-popolazzjoni. Ir-rekwiżiti ta’ kwalità għad-data dwar il-popolazzjoni huma għolja, kif jagħtu xiehda l-eżempji li ġejjin: - Il-proċess demokratiku fl-Unjoni Ewropea jsejjaħ għal stimi annwali dwar il-popolazzjoni ta’ l-ogħla kwalità possibbli. L-Artikolu 11(5) tar-Regoli ta’ Proċedura tal-Kunsill ta’ l-Unjoni Ewropea jfisser il-proċess għal votazzjoni b'maġġoranza kwalifikata fil-Kunsill. Wieħed mill-kriterji huwa li maġġoranza kwalifikata għandha tirrappreżenta Stati Membri li jikkostitwixxu mill-inqas 62% tal-popolazzjoni ta' l-Unjoni. - L-Unjoni Ewropea tappoġġja l-iżvilupp tar-reġjuni inqas prosperi tagħha. L-għan ta’ "Konverġenza" tal-Fondi Strutturali huwa l-prijorità ewlenija tal-politika ta’ koeżjoni ta’ l-UE. Iż-żoni li baqgħu lura fl-iżvilupp tagħhom huma identifikati bħala dawk li l-Prodott Gross Domestiku tagħhom minn ras għal ras huwa ta’ inqas minn 75% tal-medja tal-Komunità (UE-25). Sabiex jiġi stabbilit liema reġjuni huma eliġibbli, hija meħtieġa data dwar il-popolazzjoni fil-livell reġjonali ta' kwalità għolja. Il-kwalità ta’ stimi dwar il-popolazzjoni reġjonali tiddependi fuq analiżi reġjonali ddettaljata biżżejjed tas-sors li fuqu huma bbażati dawn l-istimi. Il-qafas leġiżlattiv attwali li jistipula d-dispożizzjonijiet ġenerali għall-Fondi Strutturali huwa r-Regolament tal-Kunsill (KE) Nru 1083/2006 tal-11 ta’ Lulju 2006. - Id-data dwar il-popolazzjoni tista' indirettament taffetwa l-Kontijiet Nazzjonali. 3) L-Unjoni Ewropea għandha kompetenza fil-qasam ta’ koeżjoni reġjonali li huwa regolarment wieħed mill-ikbar elementi baġitarji. Il-ġbir ta’ data skond dan ir-regolament jipprovdi, fuq livell reġjonali, il-medda ta’ data dwar il-popolazzjoni meħtieġa sabiex jiġi vvalutat il-progress ta' koeżjoni reġjonali. 4) Bosta stħarriġ bit-teħid ta’ kampjuni importanti li huma armonizzati fl-UE jeħtieġu data statistika dwar l-istruttura tal-popolazzjoni fil-livell reġjonali sabiex jieħdu l-kampjuni tagħhom u joħorġu r-riżultati (eż. l-Istħarriġ dwar il-Forza tax-Xogħol). Il-qafas statistiku jrid jiġi armonizzat fil-livell Ewropew sabiex tiġi żgurata l-komparabbilità tar-riżultati ta’ l-istħarriġ. Il-ġbir tad-data skond din il-proposta jipprovdi dan il-qafas statistiku. 5) Il-proposta tistabbilixxi l-bażi għall-ġbir ta’ data ta' kwalità għolja u komparabbli dwar id-djar. Is-sitwazzjoni tad-djar tal-popolazzjoni għandha implikazzjonijiet sostanzjali. - L-aċċess għal djar diċenti huwa ta' importanza kbira għall-politika soċjali. Fil-Kunsill Ewropew ta’ Laeken ta’ l-2001, il-Gvernijiet ta’ l-Istati Membri saħqu dwar il-ħtieġa li jiġu żviluppati indikaturi komuni dwar l-inklużjoni soċjali, li jirreferu espliċitament għad-djar, kif ukoll għall-ħtieġa għar-rinfurzar tal-makkinarju statistiku f'dan is-sens. Madankollu, għad jeżisti nuqqas ta’ indikaturi dwar id-djar kemm fil-livell Ewropew kif ukoll f’dak nazzjonali. Il-ministri ta’ l-Istati Membri responsabbli mill-akkomodazzjoni kkonfermaw aktar minn darba l-ħtieġa ta' data komparabbli dwar id-djar. - Bini li fih djar privati għandu konsum importanti ta' enerġija, ilma u provvisti u servizzi oħrajn li għandhom komponent ambjentali. - Id-djar għandhom impatt ekonomiku sinifikanti (l-offerta u t-talba għad-djar, il-finanzi, il-kostruzzjoni, xogħol ta’ tiġdid). |120 | Il-kuntest ġenerali Fil-każ li l-għanijiet ta' din il-proposta leġiżlattiva ma jintlaħqux dan ikollu konsegwenzi negattivi serji għal bosta oqsma tas-Sistema Statistika Ewropea, kif ukoll fuq it-twettiq ta’ l-obbligazzjonijiet legali (eż. Vot ta’ Maġġoranza, Fondi Strutturali) u l-kwalità ta’ l-analiżi u l-valutazzjoni ta’ politika bbażati fuq l-istatistiċi rispettivi. L-aħħar Ċensiment tal-Popolazzjoni u d-Djar fl-Unjoni Ewropea sar għas-sena ta’ rappurtar 2001. Dan ma ġiex ibbażat fuq leġiżlazzjoni Ewropea, iżda minflok fuq 'Ftehim bejn l-Irġiel'. Deher b’mod ċar li Ftehim bejn l-Irġiel ma jiggarantix il-kwalità meħtieġa għall-għanijiet li d-data suppost isservi fil-ġejjieni. - Il-varjazzjoni wiesgħa fid-dati ta’ referenza naqqsu serjament il-komparabbilità: Id-dati ta’ referenza huma mifruxa fuq perjodu ta’ 39 xahar, li jibda' minn Marzu 1999 (Franza) sa Mejju 2002 (il-Polonja); id-data għal Malta saħansitra tirreferi għal Novembru 1995. - Il-puntwalità ma kinitx żgurata: Anke jekk il-Ftehim bejn l-Irġiel ippropona li d-data kollha għandha tingħata lill-Eurostat sat-30 ta' Ġunju 2003, l-aħħar data waslet f'nofs l-2005, li wassal biex il-pubblikazzjoni saret f'Settembru 2005, jiġifieri 44 xahar wara t-tmiem tas-sena ta' referenza. - Id-data li ġiet ipprovduta inizjalment f’bosta każijiet ma kinitx kompluta, ma kinitx validata kompletament jew kienet inkonsistenti. Bosta talbiet sabiex terġa tiġi ċċekkjata d-data wasslu għal dewmien fil-proċess ta’ produzzjoni. Meta jitqies l-użu importanti li jsir mid-data dwar iċ-ċensiment, huma meħtieġa metadata u standards li jiżguraw il-kwalità ogħla. |139 | Id-dispożizzjonijiet eżistenti fil-qasam tal-proposta Ma hemm l-ebda dispożizzjonijiet eżistenti fil-qasam tal-proposta. |140 | Konsistenza ma’ politika u għanijiet oħrajn ta' l-Unjoni Il-liġi Ewropea teħtieġ li l-Eurostat jipprovdi data dwar il-popolazzjoni ta’ l-ogħla kwalità possibbli (eż. Vot ta’ Maġġoranza, Fondi Strutturali; ara punt 2 hawn fuq) ta’ "Ir-raġunijiet u l-għanijiet tal-proposta"). B’żieda ma' dan, bosta oqsma ta’ politika li fihom hija attiva l-UE jeħtieġu data dwar il-popolazzjoni u/jew id-djar sabiex jgħinu fil-formolazzjoni ta’ għanijiet operattivi u fil-valutazzjoni tal-progress. Id-data trid tkun kompletament komparabbli fil-livell Ewropew, u ta' spiss tintalab fil-livell ta’ dettall reġjonali, analiżi ta’ fatturi varjabbli u bi kwalità li tista’ tkun iggarantita biss bil-leġiżlazzjoni Ewropea dwar iċ-Ċensiment tal-Popolazzjoni u d-Djar. |KONSULTAZZJONI MAL-PARTIJIET INTERESSATI U L-ANALIżI TA’ L-IMPATT |Konsultazzjoni mal-partijiet interessati |211 | Metodi ta' konsultazzjoni, is-setturi ewlenija fil-mira u l-profil ġenerali ta' min wieġeb L-abbozz tar-Regolament dwar iċ-Ċensiment tal-Popolazzjoni u d-Djar fl-Unjoni Ewropea ġie ppreżentat lid-"Diretturi ta’ l-Istatistiċi Soċjali" (mill-istituzzjonijiet nazzjonali responsabbli għal attivitajiet ta’ Ċensiment) fit-28 ta’ Settembru 2005, kif ukoll lill-Kumitat ta' Programm ta’ l-Istatistika fit-30 ta’ Novembru 2005. Saret konsultazzjoni intensiva fi ħdan in-NU/KEE u l-UE fir-rigward tas-suġġetti li se jkunu koperti miċ-ċensiment dwar il-popolazzjoni u d-djar f’dan ir-reġjun. Din il-konsultazzjoni involviet għadd ta’ esperti minn pajjiżi Ewropej. Barra minn hekk, l-Eurostat wettaq studju ta’ fattibilità dwar is-suġġetti li għandhom ikunu koperti u l-livell tagħhom ta’ dettall reġjonali. L-istudju jinvolvi inkjesta fl-Istituti ta’ l-Istatistika Nazzjonali. |212 | Sinteżi tat-tweġibiet u kif dawn tqiesu Il-Kumitat tal-Programm ta’ l-Istatistika esprima appoġġ kbir għall-proġett leġiżlattiv u l-approċċ tiegħu. Fuq talba ta’ uħud mill-Istati Membri ta’ l-UE, żdiedet lista komprensiva dwar is-suġġetti li għandhom ikunu koperti bħala anness ma' dan ir-regolament. |Il-ġbir u l-użu ta’ għarfien espert |221 | Oqsma xjentifiċi/ta’ għarfien espert ikkonċernati Il-metodoloġija u t-teknoloġija taċ-ċensiment; is-suġġetti u l-karatteristiċi taċ-ċensimenti. |222 | Metodoloġija użata Fis-Sistema ta' l-Istatistika Ewropea, hija prassi tajba li jitqiesu bis-sħiħ ir-Rakkomandazzjonijiet tal-Konferenza ta' l-Istatistiċi Ewropej għaċ-Ċensimenti tal-Popolazzjoni u d-Djar (Rakkomandazzjonijiet CES), li jirriflettu r-rekwiżiti nazzjonali u internazzjonali ewlenin, kif ukoll dawk Komunitarji, għad-data dwar il-popolazzjoni u d-djar. Ir-Rakkomandazzjonijiet tas-CES jistipulaw il-metodoloġija u t-teknoloġija tal-ġbir taċ-ċensiment kif ukoll is-suġġetti li għandu jiġi rrapurtat dwarhom. Skond din il-proposta, il-lista ta’ suġġetti għaċ-ċensimenti fl-Unjoni Ewropea hija konsistenti ma’ dik tar-Rakkomandazzjonijiet tas-CES. Dawn ġew identifikati bħala essenzjali wara snin ta’ ħidma fil-fond u konsultazzjonijiet ma’ l-utenti. L-Istati Membri għarfu d-data skond ir-Rakkomandazzjonijiet tas-CES bħala rilevanti għall-għanijiet nazzjonali tagħhom. Il-proposta tirreferi espliċitament għar-Rakkomandazzjonijiet tas-CES sabiex tiżgura li d-deċiżjonijiet jissejsu fuq konsultazzjoni u reviżjoni addattati. Ir-Rakkomandazzjonijiet tas-CES huma ppreparati minn għadd kbir ta' esperti mill-korpi responsabbli għall-ġbir u l-analiżi taċ-Ċensiment. Ir-Rakkomandazzjonijiet tas-CES jirriżultaw minn diskussjonijiet iddettaljati u skambju ta’ fehmiet permezz ta’ konferenzi, laqgħat, gruppi ta’ ħidma, gruppi tematiċi u konsultazzjoni bil-miktub. |223 | L-organizzazzjonijiet/esperti ewlenin ikkonsultati Id-Diviżjoni ta’ l-Istatistika tan-Nazzjonijiet Uniti (UN SD), il-Kummissjoni Ekonomika għall-Ewropa tan-Nazzjonijiet Uniti (UN ECE), l-Uffiċċji Nazzjonali ta' l-Istatistika. |2249 | Sinteżi tal-pariri mogħtija u użati In-nuqqas ta’ data ta’ kwalità għolja dwar iċ-ċensiment tal-popolazzjoni ta’ l-UE tista’ toħloq riskji potenzjalment serji b'konsegwenzi irriversibbli għall-formolazzjoni u l-valutazzjoni tal-politika, għall-amministrazzjoni u għat-tmexxija finanzjarja. |225 | Il-pariri tal-konsultazzjoni huma riflessi fir-Rakkomandazzjonijiet tas-CES innifishom, kif ukoll fir-riżultati ta' l-istudju ta’ fattibilità fl-Istati Membri. |226 | Metodi użati sabiex il-pariri ta’ l-esperti jkunu disponibbli pubblikament Il-verżjoni attwali tar-Rakkomandazzjonijiet tas-CES tinstab hawnhekk: http://www.unece.org/stats/documents/ece/ces/ge.41/2006/zip.1.e.pdf |230 | Analiżi tal-konsegwenzi Ġew ikkunsidrati l-għażliet li ġejjin: A) L-ebda armonizzazzjoni taċ-Ċensimenti tal-Popolazzjoni u d-Djar fl-UE: F’medda ta’ żmien ta’ tul medju, dan ikun ifisser li ma jkunx hemm data komprensiva u komparabbli dwar il-popolazzjoni u d-djar disponibbli fl-UE. Dan ikollu konsegwenzi negattivi u serji legalment (eż. Vot ta’ Maġġoranza, Fondi Strutturali) kif ukoll politikament (eż. formolazzjoni u valutazzjoni tal-politika). B) "Ftehim bejn l-Irġiel" dwar iċ-Ċensimenti tal-Popolazzjoni u d-Djar fl-UE: Dan jirriżulta f’data ta’ kwalità baxxa dwar il-popolazzjoni u d-djar fl-UE. Il-komparabbilità ma tkunx tista’ tiġi ggarantita. Din ukoll ikollha konsegwenzi negattivi u kbar legalment u politikament. C) Direttiva dwar iċ-ċensimenti tal-popolazzjoni u d-djar fl-UE. Jeżisti riskju sinifikanti ta’ devjazzjonijiet u preġudizzji meta rekwiżiti tekniċi jiġu tradotti f’liġi nazzjonali u dan jista’ potenzjalment iwassal għal telf sostanzjali fil-komparabbilità u b’hekk għal konsegwenzi negattivi u kbar legalment u politikament. D) Leġiżlazzjoni Ewropea dwar iċ-Ċensimenti tal-Popolazzjoni u d-Djar fl-UE (Regolament tal-Parlament Ewropew u tal-Kunsill li jimplimenta r-Regolament tal-Kummissjoni). Il-leġiżlazzjoni għandha tkun orjentata lejn ir-riżultat u mhux lejn il-kontribut. Għandha tiċċara r-responsabilitajiet u r-rwoli, kif ukoll ir-rekwiżiti komuni fir-rigward tal-kwalità u t-trasparenza tar-riżultati u l-metodi. Dan jiggarantixxi d-disponibbilità ta' data dwar il-popolazzjoni komparabbli u ta' kwalità għolja fl-UE. L-obbligazzjonijiet legali u politiċi jistgħu jintlaħqu. E) Leġiżlazzjoni Ewropea dwar iċ-Ċensimenti tal-Popolazzjoni u d-Djar fl-UE (Regolament tal-Parlament Ewropew u tal-Kunsill li jimplimenta r-Regolament tal-Kummissjoni). Il-leġiżlazzjoni għandha tkun orjentata lejn il-kontribut. Għandha tispeċifika fid-dettall liema sorsi ta’ data għandhom jużaw l-Istati Membri (kwestjonarji, reġistri, eċċ) u kif għandha tinħareġ id-data minn dawn is-sorsi. Il-piż marbut ma' dan l-approċċ huwa potenzjalment kbir. L-Istati Membri jridu jaddattaw ir-reġistri kollha użati fiċ-ċensiment, b’mod partikolari r-reġistri kollha tal-persuni u d-djar. Bosta persuni residenti jista’ jkun li jkollhom jimlew kwestjonarji li jistgħu jinvolvu xogħol estensiv għall-uffiċċji taċ-ċensiment u għal dawk li jwettqu l-intervisti. L-implikazzjonijiet finanzjarji ta’ intervenzjoni mill-UE ikunu sinifikanti fil-kuntest tal-baġits nazzjonali. L-għażla preferita hija l-għażla D. Din tista' tiggarantixxi riżultati dwar iċ-ċensiment li huma affidabbli, trasparenti u li jistgħu jitqabblu b'mod suffiċjenti. Il-leġiżlazzjoni għandha tkun orjentata lejn ir-riżultati, u mhux lejn il-kontribut, sabiex b’hekk l-Istati Membri jkollhom l-għażla dwar liema sorsi ta' data jużaw u kif joħorġu r-riżultati. Anke jekk l-Istati Membri għandhom il-libertà li jagħżlu l-mod li huma jaħsbu li huwa l-aħjar biex iwettqu ċ-ċensiment f’pajjiżhom, il-kwalità, b’mod partikolari l-komparabbilità, għandha tkun garantita b’mod suffiċjenti, għaliex il-leġiżlazzjoni tkun tobbliga lill-Istati Membri li jirrispettaw standards prinċipali u rekwiżiti ta’ kwalità speċifiċi. Il-metodoloġija u t-teknoloġija użati jridu jiġu deskritti b'mod ċar sabiex irendu proċessi u riżultati trasparenti dwar iċ-ċensimenti mwettqa fl-Istati Membri. Għażla D tnaqqas kemm jista’ jkun il-piż addizzjonali li jirriżulta mill-intervenzjoni fil-livell ta’ l-UE. Il-piż huwa limitat għal dak li huwa neċessarju li jiġi rrappurtat dwar is-suġġetti li kien hemm qbil dwarhom u li jiġu sodisfatti r-rekwiżiti ta’ kwalità komuni, kif ukoll ċertu piż fuq l-istituzzjonijiet ta’ statistika (il-kitba ta’ rapporti ta’ kwalità u li jipprovdu metadata u dokumenti ta’ spjegazzjoni oħrajn). |L-ELEMENTI LEGALI TAL-PROPOSTA |305 | Sinteżi ta’ l-azzjoni proposta Il-proposta tiċċara r-resposabilitajiet u r-rwoli fid-dispożizzjoni ta’ kull għaxar snin ta’ data komprensiva dwar il-popolazzjoni u d-djar, kif ukoll ir-rekwiżiti komuni rigward il-kwalità u t-trasparenza tar-riżultati u l-metodi. Dan jagħti l-libertà lill-Istati Membri li joħorġu d-data meħtieġa bil-mod li huma jaħsbu huwa l-aqwa mod għal pajjiżhom. Dan jinkludi l-għażla tas-sors li l-Istati Membri jixtiequ joħorġu d-data minnu. Fl-istess waqt, il-proposta tiggarantixxi l-kwalità tad-data, u fuq kollox il-komparabbilità tagħha fil-livell Ewropew. Essenzjalment l-approċċ huwa orjentat lejn ir-riżultat, u mhux lejn il-kontribut. |310 | Bażi legali L-Artikolu 285 tat-Trattat li jistabbilixxi l-Komunità Ewropea jipprovdi l-bażi legali għall-istatistiċi Komunitarji. Il-Kunsill, skond il-proċedura ta’ kodeċiżjoni, għandu jadotta miżuri għall-produzzjoni ta' statistiċi fejn meħtieġa għat-twettiq ta' l-attivitajiet tal-Komunità. Dan l-Artikolu jistipula r-rekwiżiti li għandhom x’jaqsmu mal-produzzjoni ta’ l-istatistiċi Komunitarji u jeħtieġ il-konformità ma’ l-istandards ta’ imparzjalità, affidabilità, oġġettività, indipendenza xjentifika, rapport bejn l-ispiża u l-effettività, u kunfidenzjalità ta’ l-istatistika. |320 | Il-prinċipju tas-sussidjarjeta Il-prinċipju tas-sussidjarjeta japplika sakemm il-proposta ma taqax taħt il-kompetenza esklussiva tal-Komunità. |L-għanijiet tal-proposta ma jistgħux jintlaħqu b’mod suffiċjenti mill-Istati Membri għar-raġunijiet li ġejjin: |331 | Element ċentrali ta’ tħassib dwar il-kwalità ta’ kwalunkwe data statistika hija l-komparabbilità. Minħabba li d-data dwar il-popolazzjoni u d-djar hija użata sabiex tgħin biex tiġi ssodisfatta l-leġiżlazzjoni Ewropea, tiġi vvalutata l-politika Ewropea u/jew sabiex ir-riżultati tal-politika nazzjonali jitqabblu fil-livell Ewropew, huwa essenzjali li d-data bażika tkun komparabbli fil-livell Ewropew. L-Istati Membri ma jistgħux jilħqu dan fil-livell meħtieġ mingħajr qafas Ewropew ċar, jiġifieri leġiżlazzjoni Ewropea li tistabbilixxi fatturi statistiċi komuni u rekwiżiti ta' kwalità. Barra minn hekk, it-trasparenza tal-metodoloġija u t-teknoloġija taċ-ċensiment użati fil-pajjiżi diversi hija kundizzjoni sabiex tintlaħaq il-komparabbilità. Min-naħa l-oħra, it-trasparenza teħtieġ leġiżlazzjoni Ewropea u kollaborazzjoni strutturata, ibbażata fuq din il-leġiżlazzjoni, bejn il-korpi ta' statistika responsabbli fil-livell nazzjonali u Ewropew. L-esperjenza tal-passat turi b’mod ċar li ftehim informali mingħajr qafas miftiehem, ċar u sorveljat ma jwassalx għar-riżultati statistiċi ta’ kwalità meħtieġa fil-ġejjieni. |332 | Azzjoni Komunitarja tilħaq l-għanijiet tal-proposta aħjar għar-raġunijiet li ġejjin: |Il-leġiżlazzjoni ta’ l-UE proposta hija meħtieġa sabiex tiggarantixxi l-kwalità, b’mod partikolari l-komparabbilità. Ir-regolament jidentifika rekwiżiti komuni sabiex jiżgura dan kif ukoll it-trasparenza fir-rigward tal-metodoloġija u t-teknoloġija użata fl-Istati Membri: - L-Istati Membri huma obbligati jiżguraw li l-kwalità tad-data u l-metadata trasmessi u s-sorsi ta’ data u l-metodoloġija magħżula jissodisfaw, kemm huwa possibbli, il-fatturi essenzjali taċ-ċensimenti tal-popolazzjoni u d-djar, b'mod partikolari elenku individwali, simultanjetà, universalità fi ħdan territorju definit, disponabbilità ta' data dwar żoni żgħar u perjodità definita. - L-Istati Membri jridu jirrappurtaw dwar is-sorsi ta’ data użati sabiex jilħqu l-obbligi, jispjegaw għaliex intgħażlu dawn is-sorsi u kif l-għażla tas-sors tad-data jista' jkollha impatt fuq ir-riżultati li jippreżenta. Għandhom jirrappurtaw dwar il-limitu sa fejn jaħsbu li s-sorsi ta' data u l-metodoliġija magħżula jilħqu l-fatturi essenzjali taċ-ċensimenti tal-popolazzjoni u d-djar. - Is-suġġetti prinċipali li jridu jiġu koperti se jkunu l-istess għall-pajjiżi kollha. - Id-data li għaliha tirreferi d-data tagħhom għandha tkun fl-istess sena kalendarja. Dan japplika għall-pajjiżi kollha. - Id-data għandha tiġi trasmessa fi żmien 24 xahar wara t-tmiem tas-sena ta’ referenza, fil-format tekniku mitlub mill-Kummissjoni (Eurostat). - Il-popolazzjoni għandha tkopri dawk kollha li għandhom ir-residenza tas-soltu tagħhom fil-pajjiz. Ir-regolament jiddefinixxi dan il-kunċett. - Ir-regolament jiddefinixxi l-kunċetti ta’ "nazzjonali" u "reġjonali". - Ir-regolament jillimita lilu nnifsu għall-iffissar ta’ rekwiżiti komuni u jħalli f’idejn l-Istati Membri li jilħqu dawn ir-rekwiżiti bil-mod li jaħsbu huwa l-aħjar għall-pajjiżhom. |L-IMPLIKAZZJONI BAġITARJA |409 | Il-proposta ma għandha l-ebda implikazzjoni għall-baġit tal-Komunità. |TAGħRIF SUPPLIMENTARI |510 | Simplifikazzjoni |511 | Il-propsta tipprovdi għas-simplifikazzjoni ta’ proċeduri amministrattivi għal awtoritajiet pubbliċi (ta’ l-UE jew nazzjonali). |513 | Ir-rekwiżiti komuni stipulati fl-abbozz tar-regolament ġew rikonoxxuti li jirrappreżentaw soluzzjonijiet fattibbli u li jipprovdu orjentazzjoni ċara għall-korpi nazzjonali li jwettqu ċ-ċensiment. In-nuqqas ta’ kwalunkwe armonizzazzjoni ex-post tar-riżultati statistiċi li għandhom x’jaqsmu mad-definizzjonijiet u l-kunċetti jissimplifika l-proċeduri amministrattivi fi ħdan l-Uffiċċji ta’ l-Istatistika. |Iż-Żona Ekonomika Ewropea L-att propost jikkonċerna kwistjoni taż-ŻEE u għalhekk għandu jiġi estiż għaż-Żona Ekonomika Ewropea. |ROAD MAP |511 | Huwa diffiċli li tiġi proposta road map dettaljata għall-adozzjoni tar-regolament u l-miżuri ta’ l-implimentazzjoni tiegħu llum, minħabba li attivitajiet futuri jiddependu fuq ir-riżultati tan-negozjati kontinwi fi ħdan il-Kummissjoni Ewropea, il-Kunsill u l-Parlament Ewropew u kemm ir-regolament jiġi adottat formalment malajr. Madankollu, skeda tentattiva tista' tkun kif ġej (din tista' tkun modifikata skond id-data tad-dħul fis-seħħ tar-regolament): It-tieni nofs ta’ l-2006 L-abbozz tar-regolament kien suġġett għal konsultazzjoni bejn is-servizzi fi ħdan il-Kummissjoni Ewropea. Il-proposta leġiżlattiva uffiċjali tal-Kummissjoni Ewropea ġiet tradotta fil-lingwi uffiċjali kollha ta’ l-UE. L-ewwel nofs ta’ l-2007 Il-preżentazzjoni ta’ abbozz tal-proposta lill-Kulleġġ għal adozzjoni formali. Il-preżentazzjoni tal-proposta leġiżlattiva uffiċjali tal-Kummissjoni Ewropea lill-Kunsill ta' l-UE għall-ewwel qari. It-tieni nofs ta’ l-2006 / matul l-2007 Laqgħat tat-task force dwar kwistjonijiet tekniċi li għandhom x'jaqsmu mar-regolament. Speċifikazzjonijiet li jżidu mar-Rakkomandazzjonijiet tan-NU/KEE u ta' l-Eurostat għaċ-Ċensimenti. Tħejjija ta' l-implimentazzjoni ta' Regolament tal-Kummissjoni. |-  2007/0032 (COD)Proposta għalREGOLAMENT TAL-PARLAMENT EWROPEW U TAL-KUNSILLdwar iċ-ċensimenti tal-popolazzjoni u d-djar (Test b’rilevanza għaż-ŻEE)IL-PARLAMENT EWROPEW U L-KUNSILL TA' L-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 285(1) tiegħu,Wara li kkunsidraw il-proposta tal-Kummissjoni[1],Wara li kkonsultaw il-Kumitat ta’ Programm ta’ l-Istatistika (SPC) stabbilit bid-Deċiżjoni tal-Kunsill 89/382/KEE, Euratom[2],Filwaqt li jaġixxu skond il-proċedura stipulata fl-Artikolu 251 tat-Trattat[3],Billi:1.  Il-Kummissjoni teħtieġ li tkun fil-pussess ta’ data dwar il-popolazzjoni u d-djar li hija affidabbli, dettaljata u komparabbli biżżejjed, sabiex tkun tista’ twettaq il-ħidmiet li jingħatawlha, b’mod partikolari bl-Artikoli 2 u 3 tat-Trattat. Għandha tiġi żgurata komparabbilità suffiċjenti fil-livell Komunitarju fir-rigward ta’ metodoloġija, definizzjonijiet u l-programm ta’ data u metadata statistika;2.  Data perjodika statistika dwar il-popolazzjoni u dwar il-karatteristiċi prinċipali ta’ individwi fir-rigward tal-familja, dawk soċjali, dawk ekonomiċi u fir-rigward id-djar hija neċessarja għall-istudju u d-definizzjoni ta’ politika reġjonali u soċjali li taffetwa setturi partikolari fil-komunità;3.  Sabiex isir użu f’waqtu tad- data fit-tqabbil bejn l-Istati Membri, din id- data għandha tirreferi għal sena partikolari li għadha trid tingħata;4.  Skond ir-Regolament tal-Kunsill (KE) Nru 322/97 tas-17 ta’ Frar 1997 dwar l-Istatistika tal-Komunità[4] li jikkostitwixxu l-qafas ta' referenza għad-dispożizzjonijiet ta' dan ir-Regolament, jeħtieġ li l-ġbir ta' l-istatistiċi jikkonforma ma' l-istandards ta' imparzjalità, affidabilità, oġġettività, indipendenza xjentifika, rapport bejn l-ispiża u l-effettività, u kunfidenzjalità ta’ l-istatistika;5.  Fil-produzzjoni u t-tixrid ta' l-istatistiċi Komunitarji taħt dan ir-regolament, l-awtoritajiet ta' l-istatistika nazzjonali u Komunitarji għandhom iqisu l-prinċipji stipulati fil-Kodiċi ta’ Prassi Ewropea ta’ l-Istatistika adottat mill-Kumitat ta' Programm ta' l-Istatistika fl-24 ta' Frar 2005 u mehmuż mar-Rakkomandazzjoni tal-Kummissjoni dwar l-indipendenza, l-integrità u r-responsabbilità ta' l-awtoritajiet ta' l-istatistika nazzjonali u komunitarji[5];6.  Minħabba li l-għanijiet ta’ l-azzjoni li għandha tittieħed, jiġifieri l-ġbir u l-kompilazzjoni ta’ statistiċi komunitarji komparabbli u komprensivi dwar il-popolazzjoni u d-djar, ma jistgħux jinkisbu b'mod suffiċjenti mill-Istati Membri, dan minħabba in-nuqqas ta' fatturi statistiċi u rekwiżiti ta' kwalità komuni kif ukoll minħabba n-nuqqas ta’ trasparenza metodoloġika, u għalhekk, jistgħu jintlaħqu aħjar fil-livell Komunitarju permezz ta’ qafas statistiku, il-Komunità tista’ tadotta miżuri, skond il-prinċipju tas-sussidjarjeta kif stipulat fl-Artikolu 5 tat-Trattat. Skond il- prinċipju ta' proporzjonalità, kif stipulat f'dan l-Artikolu, dan ir-regolament dwar iċ-Ċensimenti tal-Popolazzjoni u d-Djar ma jmurx lil hinn minn dak li huwa meħtieġ sabiex jintlaħqu dawn l-għanijiet;7.  Il-miżuri meħtieġa għall-implimentazzjoni ta’ dan ir-regolament għandhom jiġu adottati skond id-Deċiżjoni tal-Kunsill 1999/468/KE tat-28 ta' Ġunju 1999 li tipprovdi l-proċeduri għall-eżerċizzju tas-setgħat ta’ l-implimentazzjoni konferiti lill-Kummissjoni[6];8.  B’mod partikolari, għandha tingħata setgħa lill-Kummissjoni sabiex tistabbilixxi l-kundizzjonijiet għall-adozzjoni tad-definizzjonijiet, tistabbilixxi s-snin ta’ referenza ulterjuri u tadotta l-programm tad- data ta' l-istatistika u l- metadata . Minħabba li dawn il-miżuri huma ta’ skop ġenerali u huma mfassla sabiex jemendaw elementi li mhumiex meħtieġa ta’ dan ir-regolament, dawn għandhom jiġu adottati skond il-proċedura regolatorja bi skrutinju stipulata fl-Artikolu 5a tad-Deċiżjoni tal-Kunsill 1999/468/KE.ADDOTTAW DAN IR-REGOLAMENT:Artikolu 1SuġġettDan ir-regolament jistabbilixxi regoli komuni għad-dispożizzjoni ta’ kull għaxar snin ta’ data komprensiva dwar il-popolazzjoni u d-djar.Artikolu 2Definizzjonijiet1. Għall-għan ta' dan ir-regolament, għandhom japplikaw id-definizzjonijiet li ġejjin:(a) "popolazzjoni" tfisser il-popolazzjoni nazzjonali u reġjonali bir-residenza tas-soltu fid-data ta’ referenza msemmija fl-Artikolu 5 (2);(b) "djar" tfisser unitajiet ta’ djar jew bini kif ukoll ir-relazzjoni bejn il-popolazzjoni u l-kwartieri ta' l-għixien fil-livelli nazzjoni u reġjonali fid-data ta' referenza. "bini" tfisser dak il-bini li attwalment fih, jew potenzjalment jista' jkun fih, unitajiet ta' djar;(c) "residenza tas-soltu" tfisser il-post li fih persuna normalment tqatta’ l-perjodu tal-mistrieħ tagħha ta’ kuljum, irrispettivament minn assenzi temporanji għal għanijiet ta’ rikreazzjoni, vakanza, żjarat lill-ħbieb u l-qraba, negozju, kura medika jew pellegrinaġġ reliġjuż; jew, jekk mhux disponibbli, il-post ta' residenza legali jew reġistrat;(d) id-"data ta’ referenza" hija d-data li tirreferi għalija d- data ta’ l-Istati Membri rispettivi, b’konformita ma’ l-Artikolu 5 (2) ta’ dan ir-regolament;(e) "nazzjonali" tfisser fit-territorju ta’ l-Istati Membri;(f) "reġjonali" tfisser fil-livell 1 tan-NUTS, fil-livell 2 tan-NUTS u fil-livell 3 tan-NUTS, kif definit fil-verżjoni tal-klassifikazzjoni ta’ unitajiet territorjali għall-istatistiċi (NUTS), stabbilit bir-Regolament (KE) Nru 1059/2003 tal-Parlament Ewropew u tal-Kunsill[7] fil-verżjoni tiegħu valida fid-data ta’ referenza, kif ukoll fil-livell 2 ta’ l-Unitajiet Amministrattivi Lokali (LAU livell 2);g) "fatturi essenzjali taċ-ċensimenti tal-popolazzjoni u d-djar" tfisser elenku individwali, simultanjetà, universalità fi ħdan territorju definit, disponabbilità ta' data dwar żoni żgħar u perjodità definita;(h) "mikrodata anonimizzata" tfisser reġistri ta' statistika individwali li jkunu ġew modifikati sabiex inaqqsu, skond l-aqwa prassi attwali, ir-riskju ta' l-identifikazzjoni ta' l-unitajiet statistiċi li jirrelataw magħhom.2. Fejn meħtieġ, il-Kummissjoni tista’ tadotta d-definizzjonijiet irreferuti fil-paragrafu 1, skond il-proċedura rreferuta fl-Artikolu 7 (3).Artikolu 3Preżentazzjoni tad- dataL-Istati Membri għandhom jippreżentaw lill-Kummissjoni (Eurostat) data dwar il-popolazzjoni u d-djar li tkopri karatteristiċi determinati demografiċi, soċjali, ekonomiċi u dwar id-djar ta’ individwi, familji, djar, unitajiet ta’ l-għixien u bini fil-livelli nazzjonali u reġjonali kif stipulati fl-Anness.Artikolu 4Sorsi u kwalità tad- data1. L-Istati Membri jistgħu jibbażaw l-istatistiċi fuq sorsi ta’ data differenti, b'mod partikolari fuq:(a) ċensiment konvenzjonali;(b) ċensiment imsejjes fuq ir-reġistri;(c) tlaqqigħa ta’ ċensiment konvenzjonali u stħarriġ bit-teħid ta’ kampjuni;(c) tlaqqigħa ta’ ċensiment imsejjes fuq ir-reġistri u stħarriġ bit-teħid ta’ kampjuni;(e) tlaqqigħa ta’ ċensiment imsejjes fuq ir-reġistri u ċensiment konvenzjonali;(f) stħarriġ adattat bit-teħid ta’ kampjuni b'ordni regolari ( rolling census ).2. L-Istati Membri għandhom jiżguraw li s-sorsi tad- data u l-metodoloġija użati sabiex jikkonformaw mar-rekwiżiti ta' dan ir-regolament jilħqu kemm jista' jkun l-fatturi essenzjali taċ-ċensimenti tal-popolazzjoni u d-djar kif definiti fl-Artikolu 2 (1).3. L-Istati Membri għandhom jieħdu l-miżuri kollha meħtieġa sabiex jiżguraw il-kwalità tad- data u l- metadata li jiġu trasmessi. Il-Kummissjoni (Eurostat), b’kooperazzjoni ma’ l-awtoritajiet kompetenti ta’ l-Istati Membri u l-organizzazzjonijiet internazzjonali, għandhom jipprovdu r-rakkomandazzjonijiet u r-rekwiżiti metodoloġiċi mfassla sabiex jiżguraw l-kwalità tad- data u metadata prodotti, b'mod partikolari r-Rakkomandazzjonijiet tal-Konferenza ta' l-Istatistiċi Ewropej għaċ-Ċensimenti tal-Popolazzjoni u d-Djar.4. L-Istati Membri għandhom jirrapportaw lill-Kummissjoni (Eurostat) dwar is-sorsi ta’ data użati, ir-raġunijiet għall-għażla ta’ dawn is-sorsi u l-effetti tas-sorsi ta' data magħżula fuq il-kwalità ta’ l-istatistiki (rapport ta' kwalità). F’dan il-kuntest, l-Istati Membri għandhom jirrappurtaw dwar kemm is-sorsi ta' data u l-metodoloġija magħżula jissodisfaw il-fatturi essenzjali taċ-ċensimenti tal-popolazzjoni u d-djar kif definiti fl-Artikolu 2(1).5. L-Istati Membri għandhom jinfurmaw lill-Kummissjoni (Eurostat) mingħajr dewmien bir-reviżjonijiet u l-korrezzjonijiet ta’ l-istatistiċi pprovduti taħt dan ir-regolament, u dwar kwalunkwe tibdiliet fil-metodi u s-sorsi ta’ data użati.6. Il-Kummissjoni għandha tiddefinixxi l-kontenut tar-rapport ta' kwalità kif ukoll il-kriterji ta’ kwalità għall-produzzjoni u t-tixrid tad- data skond il-proċedura rreferuta fl-Artikolu 7(3).Artikolu 5It-trażmissjoni tad- data1. L-Istati Membri għandhom jipprovdu lill-Kummissjoni (Eurostat) b’ data u metadata verifikati kif speċifikat f'dan ir-regolament, priċipalment fil-bidu ta' kull deċennju.2. Kull Stat Membru għandu jiddetermina data li tirreferi għaliha d- data tiegħu (data ta’ referenza). Din id-data ta’ referenza għandha tkun matul is-sena speċifikata fuq il-bażi ta’ dan ir-regolament (sena ta' referenza). L-ewwel sena ta’ referenza għandha tkun l-2011. Il-Kummissjoni għandha tistabbilixxi snin ta’ referenza sussegwenti skond il-proċedura rreferuta fl-Artikolu 7(3).3. Id- data għandha tingħata fi żmien 24 xahar wara t-tmiem tas-sena ta' referenza.4. Il-Kummissjoni għandha tadotta programm tad- data statistika u l- metadata li għandhom jiġu trasmessi sabiex jintlaħqu r-rekwiżiti tal-ġbir tad- data , skond il-proċedura irreferuta fl-Artikolu 7(3). Is-suġġetti li se jiġu koperti b’dan ir-regolament għal livell ġeografiku speċifiku ma jistgħux jkunu aktar minn dawk imniżżla fl-Anness għal dak il-livell ġeografiku.5. Il-programm tad- data statistika jista’ jinkludi, b’żieda mad- data aggregata (fil-forma ta’ table programme ), kampjun ta’ mikrodata anonimizzata.6. L-Istati Membri għandhom jgħaddu d- data u l- metadata verifikati fil-format elettroniku lill-Kummissjoni (Eurostat). Il-Kummissjoni għandha tadotta l-format tekniku addattat li għandu jintuża għat-trasmissjoni tad- data meħtieġa, skond il-proċedura msemmija fl-Artikolu 7(2).7. F’każi ta’ reviżjonijiet jew korrezzjonijiet skond l-Artikolu 4(5) ta’ dan ir-regolament, l-Istati Membri għandhom jgħaddu d- data modifikata fil-ħin lill-Kummissjoni (Eurostat).Artikolu 6Miżuri ta’ l-implimentazzjoni1. Il-miżuri li ġejjin meħtieġa għall-implimentazzjoni ta’ dan ir-Regolament, għandhom jiġu adottati skond il-proċedura msemmija fl-Artikolu 7(2):(a) l-adozzjoni tal-format tekniku adattat kif stipulata fl-Artikolu 5 (6);2. Il-miżuri li ġejjin meħtieġa għall-implimentazzjoni ta’ dan ir-Regolament, għandhom jiġu adottati skond il-proċedura msemmija fl-Artikolu 7(3):(a) l-adozzjoni tad-definizzjonijiet kif stipulati fl-Artikolu 2 (2);(b) id-definizzjoni tal-kontenut tar-rapport ta’ kwalità kif stipulata fl-Artikolu 4(6);(c) id-definizzjoni tal-kriterji ta’ kwalità kif stipulata fl-Artikolu 4 (6);(d) is-snin ta’ referenza, kif stipulati fl-Artikolu 5 (2);(e) l-adozzjoni tal-programm tad- data statistika u l- metadata , kif stipulati fl-Artikolu 5 (4).3. Għandha tingħata konsiderazzjoni lill-prinċipju li l-benefiċċji ta' l-aġġornament għandhom ikunu akbar mill-ispejjeż, u lill-prinċipju li spejjeż supplimentari u l-piż jibqgħu taħt limitu raġonevoli.Artikolu 7Kumitat1. Il-Kummissjoni għandha tkun megħjuna mill-Kumitat tal-Programm ta’ l-Istatistika stabbilit bid-Deċiżjoni 89/382/KEE, Euratom.2. Fejn issir referenza għal dan il-paragrafu, għandhom japplikaw l-Artikoli 5 u 7 tad-Deċiżjoni 1999/468/KE, wara li jitqiesu d-dispożizzjonijiet ta' l-Artikolu 8 tagħha. Il-perjodu ta' żmien stabbilit fl-Artikolu 5(6) tad-Deċiżjoni 1999/468/KE għandu jiġi ffissat għal tliet xhur.3. Fejn issir referenza għal dan il-paragrafu, l-Artikoli 5a (1) sa (4) u l-Artikolu 7 tad-Deċiżjoni tal-Kunsill 1999/468/KE għandhom japplikaw, wara li jitqiesu d-dispożizzjonijiet ta’ l-Artikolu 8 tagħha.4. Il-Kumitat għandu jadotta r-regoli ta’proċedura tiegħu.Artikolu 8Id-dħul fis-seħħDan ir-Regolament għandu jidħol fis-seħħ għoxrin jum wara l-jum tal-pubblikazzjoni tiegħu fil- Ġurnal Uffiċjali ta' l-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-Parlament Ewropew Għall-KunsillIl-President Il-PresidentANNESSSuġġetti li għandhom jiġu koperti fiċ-Ċensiment tal-Popolazzjoni u d-Djar1 Suġġetti dwar il-popolazzjoni1.1 Suġġetti obbligatorji għall-livelli ġeografiċi: NUTS 3, LAU 21.1.1 Suġġetti mhux derivati- Il-post tar-residenza tas-soltu- Sess- Età- Stat ċivili legali- Pajjiż/post tat-twelid- Pajjiż taċ-ċittadinanza- Post ta’ qabel tar-residenza tas-soltu u data tal-wasla fil-post attwali jew Post tar-residenza tas-soltu sena qabel iċ-ċensiment- Relazzjonijiet bejn il-membri tad-dar1.1.2 Suġġetti derivati- Popolazzjoni totali- Lokalità- Stat tad-dar- Stat tal-familja- Tip tan-nukleu tal-familja- Daqs tan-nukleu tal-familja- Tip tad-dar privata- Daqs tad-dar privata1.2 Suġġetti obbligatorji għall-livelli ġeografiċi: Livell nazzjonali, NUTS 1, NUTS 21.2.1 Suġġetti mhux derivati- Il-post tar-residenza tas-soltu- Lokalità tal-post tax-xogħol- Sess- Età- Stat ċivili legali- Stat ta’ attività attwali- Xogħol- Industrija (fergħa ta’ attività ekonomika)- Stat ta’ impjieg- Livell milħuq fl-edukazzjoni- Pajjiż/post tat-twelid- Pajjiż taċ-ċittadinanza- Jekk qatt għixt barra u s-sena tal-wasla fil-pajjiż- Post ta’ qabel tar-residenza tas-soltu u data tal-wasla fil-post attwali jew Post tar-residenza tas-soltu sena qabel iċ-ċensiment- Relazzjonijiet bejn il-membri tad-dar- Stat tal-pussess tad-djar1.2.2 Suġġetti derivati- Popolazzjoni totali- Lokalità- Stat tad-dar- Stat tal-familja- Tip tan-nukleu tal-familja- Daqs tan-nukleu tal-familja- Tip tad-dar privata- Daqs tad-dar privata1.3 Suġġetti irrakkomandati għall-livelli ġeografiċi:Livell nazzjonali, NUTS 1, NUTS 2, NUTS 3, LAU 21.3.1 L-Istati Membri huma rrakkomandati jirrapportaw dwar is-suġġetti kollha li huma obbligatorji għal-livell reġjonali NUTS 2, kif ukoll dwar il-livell reġjonali aktar fil-fond, propju sa' l-iktar livell reġjonali fil-fond disponibbli.1.3.2 Suġġetti mhux derivati- Lokalità ta’ l-iskola, il-kulleġġ jew l-università- Mezz ta’ trasport għax-xogħol- Mezz ta’ trasport għall-iskola, il-kulleġġ jew l-università- Distanza ta’ vjaġġar għax-xogħol u l-ħin meħtieġ- Distanza ta’ vjaġġar għall-iskola, il-kulleġġ u l-università u l-ħin meħtieġ- Stat ċivil de facto- Numru ta’ tfal li twieldu ħajjin- Data (Dati) ta’ żwieġ(ijiet) legali ta’ nisa li qatt iżżewġu: (i) l-ewwel żwieġ u (ii) iż-żwieġ attwali- Data (Dati) tal-bidu ta’ l-unjoni(jiet) konsenswali ta’ nisa li qatt kienu f'unjoni konsenswali: (i) l-ewwel unjoni konsenswali u (ii) l-unjoni konsenswali attwali- Stat ta’ attività tas-soltu- Fornituri ta’ servizzi mhux imħallsa, voluntiera- Tip ta' settur (unità istituzzjonali)- Impjieg informali- Tip ta’ post tax-xogħol- Ħin normalment maħdum- Nuqqas ta’ impjieg temporanju- Żmien ta’ qgħad- Għadd ta’ persuni li jaħdmu fl-unità lokali ta’ l-istabbiliment- Sors prinċipali ta’ għixien- Dħul- Kwalifikazzjonijiet edukattivi- Qasam ta' studju- Attendenza ta’ l-iskola- Litteriżmu- Kompetenzi tal-komputer- Pajjiż tar-residenza tas-soltu preċedenti barra- Tul totali tar-residenza fil-pajjiż- Post tar-residenza tas-soltu ħames snin qabel iċ-ċensiment- Raġuni għall-migrazzjoni- Pajjiż tat-twelid tal-ġenituri- Kisba taċ-ċittadinanza- Etniċità- Ilsien- Reliġjon- Stat ta’ diżabilità- Okkupanza waħda jew maqsuma- Kera- Prodotti għall-konsumatur li jservu fil-pussess tad-dar- Għadd ta’ karozzi disponibbli għall-użu mid-dar- Ipparkjar tal-karozzi disponibbli- Servizz tat-telefon u ta’ l-internet- Produzzjoni agrikola għal rasek (fil-livell tad-dar)- Karatteristiċi tal-ħidmiet agrikoli kollha tul l-aħħar sena (fil-livell individwali)1.3.3 Suġġetti derivati- Żoni urbani u rurali- Gruppi soċjo-ekonomiċi- Persuni bi sfond barrani/nazzjonali- Gruppi ta’ popolazzjoni rilevanti għall-migrazzjoni internazzjonali- Popolazzjoni bi sfond ta’ refuġjat- Nies imċaqalqa internament- Unjonijiet bejn nies ta’ l-istess sess- Stat tal-familja fil-kobor- Tip ta' familja rikostitwita- Tip ta' familja fil-kobor- Kompożizzjoni tal-generazzjonijiet fi djar privati2 Fatturi varjabbli tad-djar2.1 Suġġetti obbligatorji għall-livelli ġeografiċi: NUTS 3, LAU 22.1.1 Suġġetti mhux derivati- Tip tal-kwartieri ta’ l-għixien- Lokalità tal-kwartieri ta’ l-għixien- Stat ta' okkupanza ta' residenza konvenzjonali- Għadd ta’ okkupanti- Spazju għall-użu u/jew Għadd ta’ kmamar fl-unitajiet ta’ l-għixien- Residenzi skond it-tip ta’ bini- Residenzi skond il-perjodu ta’ kostruzzjoni2.1.2 Suġġetti derivati- Standard ta’ densità2.2 Suġġetti obbligatorji għall-livelli ġeografiċi: Livell nazzjonali, NUTS 1, NUTS 22.2.1 Suġġetti mhux derivati- Arranġamenti tad-djar- Tip tal-kwartieri ta’ l-għixien- Lokalità tal-kwartieri ta’ l-għixien- Stat ta' okkupanza ta' residenza konvenzjonali- Tip ta’ pussess- Għadd ta’ okkupanti- Spazju għall-użu u/jew Għadd ta’ kmamar fl-unitajiet ta’ l-għixien- Sistema ta’ provvista ta’ l-ilma- Faċilitajiet tat-tojlit- Faċilitajiet għall-ħasil- Tip ta’ tisħin- Residenzi skond it-tip ta’ bini- Residenzi skond il-perjodu ta’ kostruzzjoni2.2.2 Suġġetti derivati- Standard ta’ densità2.3 Suġġetti rrakkomandati għall-livelli ġeografiċi:Livell nazzjonali, NUTS 1, NUTS 2, NUTS 3, LAU 22.3.1 L-Istati Membri huma rrakkomandati jirrapportaw dwar is-suġġetti kollha li huma obbligatorji għal-livell reġjonali NUTS 2, kif ukoll dwar il-livell reġjonali aktar fil-fond, propju sa' l-iktar livell reġjonali fil-fond disponibbli.2.3.2 Suġġetti mhux derivati- Disponibbilità u karatteristiċi ta’ residenzi sekondarji, ta' l-istaġun u vakanti- Okkupanza skond l-għadd ta’ djar privati- Tip ta' kmamar- Ilma sħun- Tisħin ta’ l-ilma sanitarju- Tip ta’ sistema ta’ rimi tad-dranaġġ- Kċina- Faċilitajiet għat-tisjir- Sorsi ta' enerġija wżati għat-tisħin- Insulazzjoni termali tar-residenza- Provvista ta’ l-elettriku- Produzzjoni ta’ l-elettriku- Gass imwassal permezz ta’ pajpijiet- Arja kkundizzjonata- Ventilazzjoni- Pożizzjoni ta’ residenza fil-bini- Aċċessibilità għar-residenza- Lift- Residenzi skond l-għadd ta’ sulari fil-bini- Residenzi skond il-materjali li minnu huma mibnija partijiet speċifiċi tal-bini li fih hemm ir-residenzi- Residenzi skond l-istat ta’ tiswija tal-bini- Separazzjoni ta’ l-iskart fid-djar[1] ĠU C […], […], p. […].[2] ĠU L 181, 28.6.1989, p. 47.[3] ĠU C […], […], p. […].[4] ĠU L 52, 22.2.1997, p. 1. Regolament emendat bir-Regolament (KE) 1882/2003 tal-ParlamentEwropew u tal-Kunsill (ĠU L 284, 31.10.2003, p.1).[5] COM (2005) 217 finali.[6] ĠU L 184, 17.7.1999, p. 23. Deċiżjoni kif emendata bid-Deċiżjoni 2006/512/KE(ĠU L 200, 22. 7.2006, p.11).[7] ĠU L 154, 31.12.1986, p. 1.